Picatrix
Picatrix yoki Pikatris arabcha Ġāyat al-Hakīm tushunchasidan kelib chiqib - “Dononing maqsadi” degan ma'noni beradi. Oʻrta asrlarning munajjimlik, amaliy sehr, talismanlik va sehr haqidagi qoʻlyozmasi hisoblanadi. Nomaʼlum muallif yoki mualliflar tomonidan 11-asr oʻrtalarida, 1047—1051-yillarda, Al-Andalus hududida tuzilgan, arab tilidagi matnlar toʻplami. 1256-yilda Kastiliya qiroli Alfonso Donishmandning buyrug'i bilan to'plam ispan tiliga va undan lotin tiliga tarjima qilingan. Lotin tilidagi tarjima o'rta asrlarda germetik g'oyalarning tarqalishiga hissa qo'shgan, garchi u hech qachon nashr etilmagan. 15—17-asrlarga oid bir qancha qoʻlyozmalarda Yevropa kutubxonalarida saqlangan. “Donishmandning maqsadi”ni tanqidiy o‘rgangan arab faylasufi Ibn Xaldun (1332-1406) bu to‘plamni sehrga oid eng to‘liq va eng yaxshi risola deb atagan va uning muallifligini matematik olim Maslama al-Majritiyga bog‘lagan.